PATVIRTINTA

AB „Klaipėdos vanduo“ valdybos

2017 m. birželio mėn. 29 d.

Protokolu Nr. 2017/V-ADM.11-13

**AB „KLAIPĖDOS VANDUO“ MAŽOS VERTĖS PIRKIMŲ**

**TVARKOS APRAŠAS**

I. BENDROSIOS NUOSTATOS

1. Mažos vertės pirkimų tvarkos aprašas (toliau – Aprašas) parengtas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu ( toliau – Įstatymas).
2. Aprašas nustato AB „Klaipėdos vanduo“ (toliau – Bendrovė) atliekamų prekių, paslaugų ir darbų mažos vertės pirkimų (toliau – pirkimai) būdus ir jų procedūrų atlikimo tvarką.
3. Atlikdama mažos vertės pirkimus, Bendrovė vadovaujasi šiuo Aprašu, taip pat Įstatymu, Lietuvos Respublikos civiliniu kodeksu ir kitais teisės aktais. Atliekant mažos vertės pirkimus taikomos Įstatymo I skyriaus, 44, 47 straipsnių, 68 straipsnio 1 dalies, 90 straipsnio, 94 straipsnio 5, 6, 7 ir 9 dalių, 99 straipsnio, VI ir VII skyriaus nuostatos ir kitų šiame Apraše nurodytų Įstatymo straipsnių ar jų dalių nuostatos. Jeigu mažos vertės neskelbiamas pirkimas vykdomas Įstatymo 79 straipsnio 1 dalies 3 punkte, 3 dalies 1, 2 ir 4 punktuose ar 5 ir 6 dalyse nustatytomis sąlygomis ar į mažos vertės neskelbiamą pirkimą kviečiamas tik vienas tiekėjas, Įstatymo 34 straipsnio reikalavimų, išskyrus 34 straipsnio 3 dalyje nustatytą reikalavimą, gali būti nesilaikoma. Be to, gali būti nesilaikoma Įstatymo 90 straipsnio reikalavimų, jeigu atliekamas mažos vertės neskelbiamas pirkimas, kurio numatoma pirkimo sutarties vertė yra mažesnė kaip 10 000 Eur (dešimt tūkstančių eurų) be pridėtinės vertės mokesčio.
4. Apraše vartojamos sąvokos:
   1. mažos vertės pirkimas – tai:
      1. supaprastintas pirkimas, kai prekių ar paslaugų pirkimo numatoma vertė yra mažesnė kaip 58 000 Eur (penkiasdešimt aštuoni tūkstančiai eurų) (be pridėtinės vertės mokesčio (toliau – PVM)), o darbų pirkimo numatoma vertė mažesnė kaip 145 000 Eur (šimtas keturiasdešimt penki tūkstančiai eurų) (be PVM);
      2. tarptautinis ar supaprastintas pirkimas, atliekamas toms atskiroms pirkimo dalims, kurių bendra vertė yra mažesnė kaip 58 000 Eur (penkiasdešimt aštuoni tūkstančiai eurų) (be PVM) to paties tipo prekių ar paslaugų sutarčių vertės, o perkant darbus – mažesnė kaip 145 000 Eur (šimtas keturiasdešimt penki tūkstančiai eurų) (be PVM) bei abiem atvejais ne didesnė kaip 20 procentų visų pirkimo dalių vertės. Jeigu numatoma pirkimo vertė yra lygi tarptautinio pirkimo vertės ribai arba ją viršija, Bendrovė užtikrina, kad bendra dalių vertė, atliekant mažos vertės ir kitų supaprastintų pirkimų procedūras, būtų ne didesnė kaip 20 procentų bendros visų pirkimo dalių vertės;
   2. neskelbiama apklausa – pirkimo būdas, kai Bendrovė kreipiasi į tiekėjus, kviesdama pateikti pasiūlymus;
   3. pirkimo komisija (toliau – Komisija) – Bendrovės arba jos įgaliotosios organizacijos vadovo įsakymu (potvarkiu), vadovaujantis Įstatymo 31 straipsniu, sudaryta Komisija, kuri šio Aprašo nustatyta tvarka organizuoja ir atlieka pirkimus.
   4. pirkimo vykdytojas – Bendrovės vadovo ar jo įgaliotojo asmens paskirtasdarbuotojas, kuris Bendrovės nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma Komisija. Skiriant pirkimo vykdytoją, turi būti atsižvelgiama į jo ekonomines, technines, teisines žinias ir Įstatymo bei kitų pirkimus reglamentuojančių teisės aktų išmanymą. Pirkimų vykdytojai gali būti tik nepriekaištingos reputacijos asmenys;
   5. skelbiama apklausa – pirkimo būdas, kai Bendrovė apie atliekamą pirkimą paskelbia CVP IS priemonėmis (užpildo skelbimą apie pirkimą, vadovaudamasi Viešųjų pirkimų tarnybos nustatyta tvarka);
   6. tiekėjų apklausos pažyma – dokumentas, kurį pirkimo vykdytojas, atlikęs skelbiamą ar neskelbiamą apklausą, Apraše nustatytais atvejais pildo ir pasirašo. Tiekėjų apklausos pažyma taip pat pildoma Aprašo 65 punkte nurodytu atveju.
   7. Kitos Apraše vartojamos sąvokos apibrėžtos Įstatymo 2 straipsnyje.
5. Jei Bendrovė nusprendžia vykdyti pirkimą kuriuo nors iš pirkimo būdų, numatytų Įstatyme, pirkimas vykdomas vadovaujantis atitinkamą pirkimo būdą reglamentuojančiomis Įstatymo nuostatomis.
6. Pirkimai atliekami laikantis lygiateisiškumo, nediskriminavimo, abipusio pripažinimo, proporcingumo, skaidrumo principų. Bendrovė, vykdydama pirkimą, siekia racionaliai naudoti tam skirtas lėšas, bei užtikrina, kad būtų laikomasi aplinkos apsaugos, socialinės ir darbo teisės įpareigojimų vykdant pirkimo sutartis.
7. Planuojant pirkimus ir jiems rengiantis, negali būti siekiama išvengti Apraše nustatytos tvarkos taikymo ar dirbtinai sumažinti konkurenciją. Laikoma, kad konkurencija yra dirbtinai sumažinta, kai pirkimu tam tikriems tiekėjams nepagrįstai sudaromos palankesnės ar nepalankesnės sąlygos.
8. Pirkimo procedūros prasideda kai:
   1. Viešųjų pirkimų tarnyba paskelbia Centrinėje viešųjų pirkimų informacinėje sistemoje Bendrovės pateiktą skelbimą apie pirkimą, skelbimą apie projekto konkursą, reguliarų orientacinį skelbimą ar skelbimą apie kvalifikacijos vertinimo sistemą, kuriais kviečiama dalyvauti pirkime;
   2. tiekėjams išsiunčiamas kvietimas dalyvauti neskelbiamoje apklausoje.
9. Pirkimo procedūros baigiasi, kai:
   1. sudaroma pirkimo sutartis ir pateikiamas sutarties įvykdymo užtikrinimas, jeigu jo buvo reikalaujama, sudaroma preliminarioji sutartis;
   2. atmetami visi pasiūlymai;
   3. nutraukiamos pirkimo procedūros;
   4. per nustatytą terminą nepateikiama nė vieno pasiūlymo;
   5. baigiasi pasiūlymų galiojimo laikas ir pirkimo sutartis ar preliminarioji sutartis nesudaroma dėl priežasčių, kurios priklauso nuo tiekėjų;
   6. visi tiekėjai atšaukia pasiūlymus ar atsisako sudaryti pirkimo sutartį ar preliminariąją sutartį.
10. Bendrovė turi teisę savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties (preliminariosios sutarties) sudarymo, jeigu atsirado aplinkybių, kurių nebuvo galima numatyti. Pirkimo procedūras nutraukti privaloma, jeigu buvo pažeisti Įstatymo 29 straipsnio 1 dalyje nustatyti principai ir atitinkamos padėties negalima ištaisyti.
11. Bendrovė privalo įsigyti prekių, paslaugų ir darbų iš centrinės perkančiosios organizacijos arba per ją, jeigu Lietuvos Respublikoje veikiančios centrinės perkančiosios organizacijos siūlomos prekės ar paslaugos, per sukurtą dinaminę pirkimų sistemą ar sudarytą preliminariąją sutartį galimos įsigyti prekės, paslaugos ar darbai atitinka Bendrovės poreikius ir Bendrovė negali prekių, paslaugų ar darbų įsigyti efektyvesniu būdu racionaliai naudodama tam skirtas lėšas. Bendrovė privalo motyvuoti savo sprendimą neatlikti pirkimo naudojantis centrinės perkančiosios organizacijos paslaugomis ir saugoti tai patvirtinantį dokumentą kartu su kitais pirkimo dokumentais Įstatymo 103 straipsnyje nustatyta tvarka. Šiame punkte numatytos pareigos įsigyti prekių, paslaugų ir darbų iš centrinės perkančiosios organizacijos arba per ją gali būti nesilaikoma, kai atliekant neskelbiamą apklausą numatoma pirkimo sutarties vertė yra mažesnė kaip 10 000 Eur (dešimt tūkstančių eurų) (be PVM).
12. Tais atvejais, kai neatliekamas centralizuotas pirkimas, kaip numatyta šio Aprašo 11 punkte, norėdama įsigyti prekių, paslaugų ar darbų, Bendrovė gali:
    1. atlikti pirkimą savarankiškai;
    2. įgalioti kitą perkantįjį subjektą ar perkančiąją organizaciją atlikti pirkimo procedūras (žr. Įstatymo 91 straipsnį);
    3. atlikti bendrus pirkimus kartu su kitomis Lietuvos Respublikos ar kitų valstybių narių perkančiaisiais subjektais (žr. Įstatymo 92 ir 93 straipsnius).
13. Siekdama pasirengti pirkimui ir pranešti tiekėjams apie pirkimo planus bei reikalavimus, Bendrovė gali prašyti suteikti ir gauti rinkos, taip pat nepriklausomų ekspertų, institucijų arba rinkos dalyvių konsultacijas (žr. Įstatymo 39 straipsnį), taip pat gali iš anksto Centrinėje viešųjų pirkimų informacinėje sistemoje (toliau – CVP IS) pagal Viešųjų pirkimų tarnybos nustatytą tvarką paskelbti pirkimų techninių specifikacijų projektus.
14. Pirkimo procedūrą atlieka pirkimų vykdytojas ar Komisija:
    1. pirkimo vykdytojas atlieka mažos vertės skelbiamą ar neskelbiamą apklausą, kai perkant prekes ir/ar paslaugas sutarties vertė neviršija 22 000 eurų (be PVM), o perkant darbus sutarties vertė neviršija 70 000 eurų (be PVM);
    2. Komisija atlieka mažos vertės skelbiamą ar neskelbiamą apklausą, kai vykdant mažos vertės pirkimą numatoma sutarties vertė perkant prekes ir/ar paslaugas viršija 22 000 eurų (be PVM), perkant darbus sutarties vertė viršija 70 000 eurų (be PVM);
    3. Bendrovės vadovas ar jo įgaliotas asmuo atskiru įsakymu turi teisę mažos vertės pirkimą, kurio sutarties vertė, perkant prekes ir/ar paslaugas, neviršija 22 000 eurų, o perkant darbus, sutarties vertė neviršija 70 000 eurų, pavesti atlikti Komisijai.
15. Komisija dirba pagal bendrovės patvirtintą darbo reglamentą. Pirkimų vykdytojas ir Komisija yra atskaitingi Bendrovės vadovui ir vykdo tik rašytines jo užduotis bei įpareigojimus.
16. Pirkimų organizavimo tvarką Bendrovė nustato vidaus dokumentuose.
17. Bendrovė, siekdama užkirsti kelią pirkimuose kylantiems interesų konfliktams (žr. Įstatymo 33 str.1d.), reikalauja, kad Bendrovės ar pagalbinės pirkimų veiklos paslaugų teikėjo darbuotojai, Komisijos nariai ar ekspertai, stebėtojai, dalyvaujantys pirkimo procedūroje ar galintys daryti įtaką jos rezultatams, pirkimo procedūrose dalyvautų ar su pirkimu susijusius sprendimus priimtų, tik prieš tai pasirašę konfidencialumo pasižadėjimą ir nešališkumo deklaraciją. Analogiški reikalavimai taikomi ir pirkimo vykdytojui. Konfidencialumo pasižadėjimą ir nešališkumo deklaraciją asmuo pasirašo, kai yra paskiriamas atlikti jam numatytas pareigas.
18. Kiekviena atliekama pirkimo procedūra patvirtinama toliau nurodomais dokumentais:
    1. jei atliekama neskelbiama apklausa žodžiu, pirkimą patvirtinantys dokumentai yra tiekėjų apklausos pažyma, sutartis ir CVP IS paskelbta informacija apie ją (kai tai privaloma pagal Įstatymą), o jei sutartis sudaryta žodžiu – PVM sąskaita faktūra, sąskaita faktūra arba kiti buhalterinės apskaitos dokumentai;
    2. jei atliekama skelbiama ar neskelbiama apklausa raštu, pirkimą patvirtinantys dokumentai yra susirašinėjimo informacija, įskaitant skelbimą apie pirkimą (jei pirkimas buvo skelbiamas) ir kitus pirkimo dokumentus, protokolai (fiksuojantys Komisijos sprendimus ar surašomi derybų ar susitikimų su tiekėjais atveju), tiekėjų apklausos pažyma (kai pirkimą vykdo pirkimo vykdytojas), taip pat sudaryta sutartis ir CVP IS paskelbta informacija apie ją (kai tai privaloma pagal Įstatymą), o jei sutartis sudaryta žodžiu – PVM sąskaita faktūra, sąskaita faktūra arba kiti buhalterinės apskaitos dokumentai;

18.3 Tais atvejais, kai pirkimą atlieka pirkimo vykdytojas, pirkimą patvirtinantys dokumentai yra saugomi tam asmeniui priskirtame elektroniniame kataloge ar CVP IS naudotojo paskyroje. Bendrovė užtikrina tokių dokumentų prieinamumą, iškilus tokiam poreikiui.

1. Planavimo ir pasirengimo pirkimams dokumentai, pirkimo dokumentai, pasiūlymai bei jų nagrinėjimo ir vertinimo dokumentai, Komisijos sprendimų priėmimo, derybų ar kiti protokolai, susirašinėjimo su tiekėjais dokumentai, kiti su pirkimu susiję dokumentai saugomi ne trumpiau kaip 4 metus nuo pirkimo pabaigos. Preliminariosios sutartys, pirkimo sutartys, jų pakeitimai ir su jų vykdymu susiję dokumentai – ne trumpiau kaip 4 metus nuo pirkimo sutarties įvykdymo. Visi nurodyti dokumentai saugomi Lietuvos Respublikos dokumentų ir archyvų įstatymo nustatyta tvarka.
2. Bendrovė ataskaitas apie mažos vertės pirkimus teikia Įstatymo nustatyta tvarka.

II.MAŽOS VERTĖS PIRKIMŲ YPATUMAI

1. Mažos vertės pirkimai atliekami skelbiamos apklausos būdu arba neskelbiamos apklausos būdu.
2. Mažos vertės pirkimas taip pat gali būti atliekamas bet kuriuo Įstatymo III bei IV skyriuose nurodytu pirkimo būdu. Tokiu atveju Bendrovė pirkimą privalo atlikti pagal Įstatyme tam konkrečiam pirkimo būdui nustatytas taisykles.
3. Skelbiamos apklausos būdu atliekami mažos vertės pirkimai, nenumatyti Aprašo 24 punkte. Skelbiamos apklausos būdu taip pat gali būti vykdomi pirkimai ir tais atvejais, kai šis Aprašas leidžia rinktis paprastesnį pirkimo būdą (neskelbiamą apklausą).
4. Neskelbiamos apklausos būdu gali būti atliekami pirkimai, kai yra bet kuri iš žemiau išvardintų sąlygų:
   1. kai numatomos sudaryti prekių ir/ar paslaugų pirkimo sutarties vertė neviršija 22 000 eurų (be PVM), darbų pirkimo sutarties vertė neviršija 70 000 eurų (be PVM);
   2. jeigu pirkime apie kurį buvo skelbta, nepateikta paraiškų ar pasiūlymų arba pateiktos visos netinkamos pirkimo paraiškos ar netinkami pirkimo pasiūlymai, o pirminės pirkimo sąlygos iš esmės nekeičiamos;

24.3. jeigu perkama tik mokslo, eksperimentų, studijų, mokslinio ar techninio tobulinimo tikslais, jeigu nesiekiama gauti pelno arba padengti mokslinių tyrimų, eksperimentų, studijų ar eksperimentinės plėtros ar techninio tobulinimo išlaidų ir jeigu toks pirkimas neribos konkurencijos vėlesniuose tokiuose pirkimuose;

24.4. jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių:

24.4.1. pirkimo tikslas yra sukurti ar įsigyti unikalų meno kūrinį ar meninį atlikimą;

24.4.2. konkurencijos nėra dėl techninių priežasčių;

24.4.3. dėl išimtinių teisių, įskaitant intelektinės nuosavybės teises, apsaugos;

Šio punkto 24.4.2 ir 24.4.3. papunkčiai gali būti taikomi tik tuo atveju, kai nėra pagrįstos alternatyvos ar pakaitalo ir konkurencijos nebuvimas nėra sukurtas Bendrovės dirbtinai sugriežtinus pirkimo reikalavimus;

24.5. jeigu neišvengiamai būtina pirkimą atlikti ypač skubiai dėl įvykio, kurio Bendrovė negalėjo numatyti. Aplinkybės, kuriomis grindžiama ypatinga skuba, jokiu būdu negali priklausyti nuo Bendrovės;

24.6. jeigu Bendrovė pagal ankstesnę pirkimo sutartį iš kokio nors tiekėjo pirko prekių ir nustatė, kad iš jo verta pirkti papildomai, siekiant iš dalies pakeisti turimas prekes ar įrenginius arba padidinti turimų prekių ar įrenginių kiekį, kai, pakeitus tiekėją, Bendrovei reikėtų įsigyti medžiagų, turinčių kitokias technines charakteristikas, ir dėl to atsirastų nesuderinamumas arba per didelių techninių eksploatavimo ir priežiūros sunkumų;

24.7. jeigu prekės kotiruojamos ir perkamos prekių biržoje;

24.8. jeigu yra trumpalaikės ypač palankios sąlygos, leidžiančios reikalingas prekes įsigyti už daug mažesnę negu rinkos kainą;

24.9. kai ypač palankiomis sąlygomis perkamos prekės iš tiekėjo, kuris yra likviduojamas, restruktūrizuojamas, bankrutuojantis, bankrutavęs ar su kreditoriais sudaręs taikos sutartį, arba tiekėjui taikomos panašios procedūros pagal šalies, kurioje jis registruotas, teisės aktus;

24.10. kai paslaugos perkamos po projekto konkurso, apie kurį buvo skelbta CVP IS, jeigu pirkimo sutartis sudaroma pagal projekto konkurse nustatytas taisykles ir perkama iš projekto konkurso laimėtojo arba vieno iš jų. Pastaruoju atveju į derybas kviečiami visi laimėtojai;

24.11. kai iš to paties tiekėjo perkamos naujos paslaugos ar darbai, panašūs į tuos, kurie buvo pirkti pagal pirminę pirkimo sutartį, kai yra visos šios sąlygos kartu:

24.11.1. visi nauji pirkimai yra skirti tam pačiam projektui, dėl kurio buvo sudaryta pirminė pirkimo sutartis, vykdyti, o pagrindiniame projekte buvo numatyta galimų papildomų paslaugų ar darbų pirkimo apimtis ir sąlygos, kurioms esant bus perkama papildomai;

24.11.2. pirminė pirkimo sutartis buvo sudaryta paskelbus apie pirkimą šiame įstatyme nustatyta tvarka, skelbime nurodžius apie galimybę pirkti papildomai ir atsižvelgus į papildomų pirkimų vertę;

24.12. kai prekės ir paslaugos perkamos naudojant reprezentacinėms išlaidoms skirtas lėšas;

24.13. kai perkami muziejų eksponatai, archyvų ir bibliotekų dokumentai,prenumeruojami laikraščiai ir žurnalai;

24.14. kai perkamos prekės iš valstybės rezervo;

24.15. kai perkamos licencijos naudotis bibliotekiniais dokumentais ar duomenų (informacinėmis) bazėmis;

24.16. kai perkamos Bendrovės darbuotojų mokymoir konferencijų paslaugos;

24.17. kaip perkamos ekspertų komisijų, komitetų, tarybų narių, taip pat jų pasitelkiamų ekspertų teikiamos nematerialaus pobūdžio (intelektinės) paslaugos;

24.18. kai perkamos prekės, jeigu jos gaminamos tik mokslinių tyrimų, eksperimentų, studijų ar eksperimentinės plėtros tikslais ir yra ženklinamos kaip išimtinai mokslo tikslams skirtos prekės;

24.19. kai perkamos keleivių pervežimo, nakvynės ir kitos su tarnybine komandiruote susijusios paslaugos, kai jos įsigyjamos iš tiesioginio paslaugos teikėjo.

III. SKELBIAMA APKLAUSA

1. Bendrovė, norėdama pakviesti tiekėjus dalyvauti mažos vertės pirkime, skelbia apie pirkimą CVP IS Įstatymo 47 straipsnio nustatyta tvarka.
2. Kartu su skelbimu Bendrovė privalo paskelbti pirkimo dokumentus, kurie rengiami lietuvių kalba. Papildomai pirkimo dokumentai gali būti rengiami ir kitomis kalbomis.
3. Pirkimo dokumentuose turi būti nurodyta:
   1. prekių, paslaugų ar darbų pavadinimas, kiekis (apimtis), su prekėmis teiktinų paslaugų pobūdis, prekių tiekimo, paslaugų teikimo ar darbų atlikimo terminai;
   2. siūlomos pasirašyti sutarties sąlygos ir (arba) pirkimo sutarties projektas, jeigu jis parengtas;
   3. jeigu ketinama sudaryti preliminariąją sutartį, pirkimo dokumentuose turi būti preliminariosios sutarties sąlygos ir (arba) preliminariosios sutarties projektas;
   4. pasiūlymo rengimo reikalavimai;

27.5. jei taikoma - tiekėjų pašalinimo pagrindai, kvalifikacijos reikalavimai ir (arba) reikalaujami kokybės vadybos sistemos ir (arba) aplinkos apsaugos vadybos sistemos standartai. Kadangi šiai informacijai patikrinti gali būti naudojamas Europos bendrasis viešojo pirkimo dokumentas (toliau – EBVPD) (žr. Įstatymo 59 straipsnį), nurodoma informacija, ar juo naudojamasi šiame pirkime (jei taip – pateikiama nuoroda į jį: https://ec.europa.eu/growth/tools-databases/espd/filter?lang=lt), ar tiekėjų bus prašoma iškart pateikti dokumentus, patvirtinančius tiekėjo atitiktį keliamiems reikalavimams (žr. Įstatymo 59 straipsnį);

27.6. informacija, kaip turi būti apskaičiuota ir išreikšta pasiūlymuose nurodoma kaina ar sąnaudos. Į kainą ar sąnaudas turi būti įskaičiuoti visi mokesčiai;

27.7. jei taikoma – techninė specifikacija. Jeigu Bendrovė nusprendžia pirkimo dokumentuose nurodyti techninę specifikaciją, tai ji rengiama pagal Įstatymo 50 straipsnio reikalavimus;

27.8. pasiūlymų vertinimo kriterijai ir sąlygos;

27.9. jeigu taikoma –reikalavimai tiekėjams nurodyti, kokiai pirkimo daliai ir kokie subtiekėjai (jeigu jie žinomi) pasitelkiami;

27.10. informacija, kad tiekėjas privalo nurodyti, kuri informacija, vadovaujantis Įstatymo 32 straipsniu, yra konfidenciali;

27.11. informacija apie pasiūlymų pateikimo termino pabaigą, vietą ir būdą;

27.12. informacija, ar susipažinimo su pasiūlymais procedūroje galės dalyvauti tiekėjai ar jų įgalioti atstovai;

27.13. jeigu taikoma – informacija, ar pirkimo metu bus deramasi arba kokiais atvejais bus deramasi, ir derybų sąlygos bei tvarka;

27.14. būdai, kuriais tiekėjai gali prašyti pirkimo dokumentų paaiškinimų, sužinoti, ar Bendrovė ketina rengti dėl to susitikimą su tiekėjais, taip pat būdai, kuriais Bendrovė savo iniciatyva gali paaiškinti (patikslinti) pirkimo dokumentus;

27.15. pirkimo vykdytojo ar Komisijos nario (narių), kurie įgalioti palaikyti tiesioginį ryšį su tiekėjais ir gauti iš jų pranešimus, susijusius su pirkimų procedūromis, vardai, pavardės, kontaktinė informacija;

27.16. informacija, ar bus taikomas atidėjimo terminas;

27.17. kita informacija, reikalinga pirkimui atlikti.

1. Pirkimo vykdytojas ar Komisija turi nustatyti terminą tiekėjams pasiūlymams pateikti. Jis turi būti toks, kad tiekėjui pakaktų laiko parengti pasiūlymą pagal nustatytus reikalavimus. Minimalus pasiūlymo pateikimo terminas – 3 darbo dienos nuo skelbimo paskelbimo CVP IS dienos.
2. Paskelbiamas skelbimas apie pirkimą Viešųjų pirkimų tarnybos nustatyta tvarka.
3. Jeigu gauta paklausimų dėl pirkimo dokumentų, teikiami pirkimo dokumentų paaiškinimai ar patikslinimai. Paaiškinimai ar patikslinimai, kol nėra pasibaigęs pasiūlymų pateikimo terminas, gali būti teikiami Bendrovės iniciatyva.
4. Paaiškinimai ar patikslinimai skelbiami CVP IS priemonėmis. Bendrovė siunčia paaiškinimus ir visiems prie pirkimo CVP IS sistemoje prisijungusiems tiekėjams (įskaitant tiekėją, pateikusį užklausimą), bet nenurodo, iš ko gavo prašymą teikti paaiškinimą. Visi atsakymai į Tiekėjų pateiktus klausimus skelbiami viešai CVP IS, ten pat, kur buvo paskelbti pirminiai pirkimo dokumentai. Jei paaiškinimai ar patikslinimai teikiami Bendrovės iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikti likus ne mažiau kaip 1 darbo dienai iki pasiūlymų pateikimo termino pabaigos. Jei paaiškinimai ar patikslinimai teikiami Bendrovės iniciatyva, terminas nenustatomas.
5. Jei Bendrovė paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus.
6. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo.
7. Įvykus pirmiau nurodytiems pokyčiams, skelbimas apie pirkimą turi būti patikslinamas.
8. Jeigu rengiami susitikimai su tiekėjais dėl pirkimo dokumentų, tai daroma su kiekvienu tiekėju individualiai. Surašomas tokio susitikimo protokolas, jame fiksuojami visi susitikimo metu pateikti klausimai dėl pirkimo dokumentų ir atsakymai į juos. Parengtas susitikimo protokolo išrašas pateikiamas tomis pat priemonėmis ir būdu, kuriais pateikti pirkimo dokumentai. Protokolo išraše negali būti atskleidžiama informacija apie susitikimo dalyvius.
9. Suėjus pasiūlymų pateikimo terminui, CVP IS priemonėmis pateikti pasiūlymai atveriami Įstatymo nustatyta tvarka.
10. Jei pirkimo dokumentuose buvo nurodyta, jog procedūroje galės dalyvauti tiekėjai ar jų įgaliotieji atstovai, sudaromas dalyvavusių asmenų sąrašas. Nedalyvavusiems tiekėjams, jeigu jie to pageidauja, CVP IS priemonėmis pateikiama informacija apie pasiūlymus pateikusius tiekėjus ir jų pasiūlytas kainas.
11. Pasiūlymų vertinimas:
    1. Jei pirkimo dokumentuose buvo nustatyti reikalavimai tiekėjui (žr. Aprašo 27.5 p.) ir nereikalauta EBVPD, o prašyta pateikti atitiktį keliamiems reikalavimams patvirtinančius dokumentus pagal įstatymo 59 straipsnį, patikrinama, ar pagal pateiktuose dokumentuose nurodytą informaciją tiekėjas atitinka keliamus reikalavimus;

38.2. Jei pirkimo dokumentuose buvo nustatyti reikalavimai tiekėjui (žr. Aprašo 27.5 p.) ir reikalauta EBVPD, įvertinama jame pateikta informacija ir priimamas sprendimas dėl kiekvieno pasiūlymą pateikusio dalyvio atitikties reikalavimams;

38.3. Jei pirkimo dokumentuose buvo nustatyti reikalavimai tiekėjui (žr. Aprašo 27.5 p.), Tiekėjai informuojami apie patikrinimo rezultatus (tiekėjas atitinka / neatitinka keliamus reikalavimus). Teisę dalyvauti tolesnėse pirkimo procedūrose turi keliamus reikalavimus atitinkantys dalyviai. Jei tiekėjas šalinamas iš pirkimo, tiekėjui nurodomas jo pašalinimo pagrindas;

38.4. Jei tiekėjas nebuvo pašalintas (žr. Aprašo 38.3 p.) – vertinama, ar jo siūlomas pirkimo objektas atitinka nustatytus reikalavimus ir ar tiekėjo pasiūlyta kaina nėra per didelė ir Bendrovei nepriimtina. Jei pirkimo dokumentuose buvo nurodyta, jog bus taikomas toks reikalavimas, prašoma pagrįsti neįprastai mažą kainą ar sąnaudas Įstatymo 66 straipsnyje nustatyta tvarka. Tiekėjai informuojami apie vertinimo rezultatus (nurodoma, ar pasiūlymas atitiko pirkimo dokumentuose nustatytus reikalavimus, ar tiekėjas pagrindė neįprastai mažą kainą ar sąnaudas (jei to buvo prašyta));

38.5. Jei pirkimo dokumentuose buvo numatyta, kad pirkimo metu bus deramasi, vykdomos derybos, siekiant geriausio pirkimo dokumentuose nurodytus Bendrovės poreikius atitinkančio rezultato:

38.5.1. derybos vyksta laikantis toliau nurodytų sąlygų:

a) visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija – teikdama informaciją, Bendrovė neturi diskriminuoti tiekėjų;

b) tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;

c) negalima derėtis dėl reikalavimų tiekėjui, pasiūlymo vertinimo kriterijų ir vertinimo tvarkos;

38.5.2. informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai. Jei derybos vyksta surengus tam skirtą susitikimą, protokolą pasirašo derybose dalyvavę Komisijos nariai arba pirkimo organizatorius ir dalyvis, su kuriuo derėtasi, arba jo įgaliotas atstovas. Jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu;

38.5.3 tiekėjai kviečiami pateikti galutinius pasiūlymus.

38.6. Jeigu pirkimo dokumentuose nebuvo nustatyti reikalavimai tiekėjui (žiūrėti Aprašo 27.5 p.), tai įvertinama pasiūlymo atitiktis pirkimo dokumentuose nustatytiems reikalavimams, ar tiekėjo pasiūlyta kaina nėra per didelė ir Bendrovei nepriimtina. Jei taikoma – prašoma pagrįsti neįprastai mažą kainą ar sąnaudas Įstatymo 66 straipsnyje nustatyta tvarka. Tiekėjai informuojami apie vertinimo rezultatus, (nurodoma, ar pasiūlymas atitiko pirkimo dokumentuose nustatytus reikalavimus, ar tiekėjas pagrindė neįprastai mažą kainą ar sąnaudas (jei to buvo prašyta));

38.7. Bendrovė ekonomiškai naudingiausią pasiūlymą išrenka pagal:

38.7.1. kainos ar sąnaudų ir kokybės santykį. Vertinant atsižvelgiama į kainą arba sąnaudas ir kriterijus, susijusius su pirkimo objektu, įskaitant kokybinius, aplinkosaugos ir (arba) socialinius kriterijus, pavyzdžiui:

a) techninius pranašumus, estetines ir funkcines charakteristikas, prieinamumą, tinkamumą visiems vartotojams, socialines, aplinkosaugines ir inovatyvias charakteristikas bei sąžiningos prekybos sąlygas (pavyzdžiui, taikant šį kriterijų gali būti vertinama, kiek tiekėjo siūlomas atlyginimas pirkimo sutartį vykdysiantiems darbuotojams viršija jo arba ūkio subjekto, kurio pajėgumais remiamasi, kilmės šalyje nustatytą minimalų darbo užmokestį);

b) pirkimo sutarčiai įvykdyti paskirtų darbuotojų organizavimą, kvalifikaciją ir patirtį, kai tai daro reikšmingą įtaką pirkimo sutarties įvykdymo kokybei;

c) garantinę priežiūrą ir techninę pagalbą, pristatymo sąlygas (pavyzdžiui, pristatymo datą, procesą, trukmę arba įvykdymo laikotarpį);

38.7.2. sąnaudas, kurios apskaičiuojamos pagal gyvavimo ciklo sąnaudų metodą, aprašytą Įstatymo 65 straipsnyje;

38.7.3. kainą.

1. Sudaroma pasiūlymų eilė:
   1. Į pasiūlymų eilę įtraukiami tie tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas;

39.2 Jei pirkime naudotas EBVPD, kreipiamasi į tiekėją, kurio pasiūlymas gali būti pripažintas laimėjusiu, reikalaujant pateikti EBVPD nurodytą informaciją patvirtinančius dokumentus (žr. Įstatymo 59 straipsnį). Jei šių dokumentų tiekėjas pateikti negali, jis šalinamas iš pirkimo. Jei pateikti dokumentai patvirtina EBVPD nurodytą informaciją, tiekėjo pasiūlymas skelbiamas pirkimo laimėtoju;

39.3. Jei pirkime EBVPD nenaudotas – pirmasis pasiūlymų eilėje esantis tiekėjas (o jeigu ji nesudaroma – vienintelis pasiūlymą pateikęs ar vienintelis likęs nepašalintas tiekėjas) skelbiamas pirkimo laimėtoju.

1. Pirkimo vykdytojas ar Komisija suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 5 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ar preliminarioji sutartis. Taip pat turi būti nurodytos priežastys, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą iš naujo. Skelbiamą apklausą laimėjęs dalyvis kviečiamas sudaryti pirkimo ar preliminariosios sutarties.

IV. NESKELBIAMA APKLAUSA

1. Neskelbiama apklausa gali būti atliekama raštu (CVP IS priemonėmis, elektroniniu paštu, paštu, faksu ar kitomis priemonėmis) arba žodžiu (telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą ir kitaip):

41.1. Žodžiu tiekėjai apklausiami tais atvejais, kai pirkimą atlieka Pirkimo vykdytojas ir numatoma prekių, paslaugų pirkimo sutarties vertė neviršija 6 000 eurų (be PVM), darbų pirkimo sutarties vertė neviršija 15 000 eurų (be PVM).

41.2. Raštu tiekėjai apklausiami šiais atvejais:

41.2.1. kai pirkimą atlieka Komisija nepriklausomai nuo numatomos sutarties vertės;

41.2.2. kai pirkimą atlieka Pirkimo vykdytojas, o numatoma prekių, paslaugų ar darbų sutarties vertė viršija Aprašo 41.1 punkte nurodytą vertę.

42. Neskelbiama apklausa atliekama apklausiant vieną tiekėją arba apklausiant daugiau tiekėjų:

42.1. apklausti vieną tiekėją galima tuo atveju, kai numatomos sudaryti pirkimo sutarties vertė neviršija 10 000 Eurų (be PVM), taip pat Aprašo 24.2-24.19 punktuose (išskyrus 24.10 punkte nustatytą atvejį, kai yra daugiau nei vienas laimėtojas) nurodytais atvejais;

42.2. apklausiant daugiau nei vieną tiekėją, kreipiamasi ne mažiau kaip į tris tiekėjus.

1. Vykdant neskelbiamą apklausą pirkimo dokumentai gali būti nerengiami. Jei nusprendžiama juos rengti, tai pirkimo reikalavimai nustatomi pirkimo vykdytojo ar Komisijos nuožiūra.
2. Susipažinimo su pateiktais pasiūlymais procedūra gali nevykti – pirkimo vykdytojas ar Komisija gali išsyk patikrinti tiekėjo siūlomą objektą ir vertinti jo kainos priimtinumą.
3. Patikrinama, ar tiekėjo siūlomas pirkimo objektas atitinka Bendrovės poreikius ir ar tiekėjo siūloma kaina nėra per didelė ir Bendrovei nepriimtina.
4. Laimėtoju pasirenkamas tiekėjas, kurio pasiūlymas atitinka Bendrovės poreikius ir tiekėjo siūloma kaina nėra per didelė ir Bendrovei nepriimtina.
5. Jei buvo apklausti keli tiekėjai, laimėtoju išrenkamas tas, kurio pasiūlymas Bendrovės poreikius tenkina geriausiai.
6. Tiekėjai informuojami apie pirkimo procedūrų rezultatus - ne vėliau kaip per 5 darbo dienas raštu, išskyrus kai atliekama neskelbiama apklausa žodžiu, pranešama apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ar preliminarioji sutartis. Taip pat turi būti nurodytos priežastys, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą iš naujo. Šio punkto reikalavimų gali būti nesilaikoma, jeigu numatoma sudaryti žodinė sutartis.
7. Dalyvis, kurio pasiūlymas nustatytas laimėjęs, kviečiamas sudaryti pirkimo ar preliminariąją sutartį.

V. PIRKIMO SUTARTIS

1. Sudaromoje pirkimo sutartyje turi būti nustatomas ne ilgesnis kaip 3 metų nuo sutarties sudarymo prekių tiekimo, paslaugų teikimo, darbų atlikimo laikotarpis, išskyrus pagrįstus atvejus, kai atsižvelgiant į perkamo objekto ypatybes ir siekiant racionalaus lėšų panaudojimo būtina pailginti šį laikotarpį. Tokie atvejai gali apimti pirkimo sutartis dėl:
2. elektros energijos ir šilumos, dujų, karšto ir šalto vandens, nuotekų ir atliekų tvarkymo paslaugų;
3. bankų ir kitų finansinių institucijų teikiamų finansinių paslaugų;
4. prekių nuomos, finansinės nuomos (lizingo), pirkimo išsimokėtinai;
5. aptarnavimo, remonto ar priežiūros paslaugų, kai įsigyjamo objekto pirkimo sutartis apima ir šias paslaugas;
6. dokumentų saugojimo paslaugų;
7. darbų ar statinio statybos techninės priežiūros paslaugų;
8. statinio projekto vykdymo priežiūros paslaugų arba statinio projektavimo ir statinio projekto vykdymo priežiūros paslaugų, kai šios paslaugos perkamos kartu;

8) investicijų projektų įgyvendinimo;

9) finansinių priemonių ar fondų fondo, kaip šios sąvokos apibrėžtos 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013 L 347, p. 320), 2 straipsnio 11 ir 27 punktuose, finansų inžinerijos priemonių, įskaitant kartu teikiamas subsidijas, valdymo ir (arba) įgyvendinimo paslaugų;

10) kitų prekių ir (ar) paslaugų, kai ilgesnis kaip 3 metų prekių tiekimo ir (ar) paslaugų teikimo laikotarpis ekonominiu ar socialiniu požiūriu yra naudingesnis ir Bendrovė tai pagrindžia.

1. Pirkimo sutartis sudaroma raštu. Žodžiu pirkimo sutartis gali būti sudaroma tik tada, kai sutarties vertė mažesnė kaip 3000 Eur (be PVM) ir jeigu dėl šių perkamų prekių, paslaugų ar darbų nėra sudarytos galiojančios sutarties (sutarčių).
2. Pirkimo sutartis gali būti sudaroma nedelsiant. Pirkimo vykdytojo ar Komisijos nuožiūra gali būti taikomas atidėjimo terminas. Tokiu atveju sutartis negali būti sudaroma anksčiau nei pasibaigė atidėjimo terminas.

53. Bendrovė laimėjusio dalyvio pasiūlymą, sudarytą pirkimo sutartį, preliminariąją sutartį ir šių sutarčių pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo, bet ne vėliau kaip iki pirmojo mokėjimo pagal jas pradžios Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje. Šis reikalavimas netaikomas pirkimams, kai pasiūlymas pateikiamas žodžiu arba pirkimo sutartis sudaroma žodžiu, pirkimams, kurie atlikti neskelbiamos apklausos būdu esant Įstatymo 79 straipsnio 1 dalies 3 punkto b ir c papunkčiuose ir 6 dalies 5, 6, 7 punktuose nustatytoms sąlygoms, jeigu jų metu laimėjusiu dalyviu nustatomas fizinis asmuo, ir esant Įstatymo 79 straipsnio 1 dalies 3 punkto a papunktyje nustatytai sąlygai, taip pat laimėjusio dalyvio pasiūlymo, pirkimo sutarties ar preliminariosios sutarties dalims, kai nėra techninių galimybių tokiu būdu paskelbti informacijos. Tokiu atveju perkantysis subjektas turi sudaryti galimybę susipažinti su nepaskelbtomis laimėjusio dalyvio pasiūlymo, pirkimo sutarties ar preliminariosios sutarties dalimis.

 54. Pasirašant ar nutraukiant pirkimo sutartį, vykdant ir keičiant pirkimo sutartį Bendrovės ir tiekėjo bendravimas bei keitimasis informacija gali vykti ne CVP IS priemonėmis.

55. Vykdant pirkimo sutartį (įskaitant sutartis, sudarytas pagal preliminariąsias sutartis), pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „E. sąskaita“ priemonėmis, išskyrus Įstatymo 34 straipsnio 12 dalyje nustatytus atvejus (mobilizacijos, karo ir nepaprastosios padėties atveju) ir kai pirkimo sutartis sudaroma žodžiu.

VI. PRELIMINARIOJI SUTARTIS

56. Preliminarioji sutartis negali būti sudaryta ilgesniam kaip 8 metų laikotarpiui, išskyrus pagrįstus, su pirkimo objektu susijusius atvejus, kurie nurodomi skelbime apie pirkimą arba kvietime patvirtinti susidomėjimą. Tokie atvejai galėtų būti, kai dėl pirkimo objekto ypatybių tiekėjas, norėdamas įvykdyti preliminariosios sutarties sąlygas, turi panaudoti įrangą, kurios amortizacijos laikotarpis yra ilgesnis kaip 8 metai, arba kai preliminariąja sutartimi siekiama užtikrinti tinklų techninę priežiūrą, kuriai atlikti reikalingas specializuotas darbuotojų mokymas, bei paslaugų tęstinumą ir sumažinti galimų sutrikimų riziką. Pirkimo sutartis preliminariosios sutarties pagrindu gali būti sudaryta ne vėliau kaip iki preliminariosios sutarties galiojimo termino pabaigos, tačiau pati pirkimo sutartis gali galioti ir ilgiau.

57. Preliminarioji sutartis gali būti sudaroma atlikus skelbiamą apklausą arba neskelbiamą apklausą, apklausiant daugiau nei vieną tiekėją.

58. Preliminarioji sutartis sudaroma raštu. Pasirašant ar nutraukiant preliminariąją pirkimo sutartį, Bendrovės ir tiekėjo bendravimas bei keitimasis informacija gali vykti ne CVP IS priemonėmis.

59. Vykdant pirkimą, pagal kurį bus sudaroma preliminarioji sutartis, privalo būti rengiami pirkimo dokumentai. Juose turi būti aprašytos/apibūdintos ketinamos įsigyti prekės, paslaugos ar darbai, jų savybės, jeigu galima nustatyti – kiekiai, apimtys, taip pat gali būti nurodytos kainodaros taisykles. Gali būti numatyta, kad pagal preliminariąją sutartį gali būti įsigyjamos techninėje specifikacijoje nurodytos, tačiau kitokių techninių charakteristikų/parametrų prekės, kitokių savybių paslaugos ir darbai (toliau – papildomos prekės, paslaugos ar darbai). Tokių papildomai įsigyjamų prekių, paslaugų ar darbų dalis negali būti didesnė kaip 70 procentų nuo sutarčiai skiriamų lėšų sumos arba gali būti apibrėžta maksimali preliminariosios sutarties vertė, kuri jos vykdymo metu negalės būti viršyta (įskaitant ir kitokių charakteristikų/parametrų prekių, kitokių savybių paslaugų ar darbų vertę). Kokią sąlygą pasirinkti kiekvienu atveju sprendžia pirkimo vykdytojas ar Komisija, atsižvelgdami į pirkimo pobūdį, sudėtingumą ir kitas pirkimui reikšmingas savybes.

60. Papildomų prekių, paslaugų ar darbų įsigijimo tvarka:

60.1. jeigu preliminarioji sutartis sudaroma su keliais tiekėjas nenumatant tiekėjų atnaujinto varžymosi, tai reikia kreiptis į tiekėją pagal nustatytą tvarką (žiūrėti Aprašo 62.2 p.) ir prašyti, kad jis pateiktų pasiūlymą dėl techninėje specifikacijoje esančių, bet techninių charakteristikų/parametrų/savybių prekių, paslaugų ar darbų;

60.2. jeigu preliminarioji sutartis sudaroma su keliais tiekėjas numatant tiekėjų atnaujintą varžymąsi – atnaujinto varžymosi metu;

60.3. jeigu preliminarioji sutartis sudaroma su vienu tiekėju, tai reikia kreiptis į tiekėją ir prašyti, kad jis pateiktų pasiūlymą dėl techninėje specifikacijoje esančių, bet techninių charakteristikų/parametrų/savybių prekių, paslaugų ar darbų. Toks pasiūlymo papildymas negali keisti pasiūlymo esmės;

60.4. Bendrovė turi teisę nesudaryti pagrindinės sutarties, jeigu tiekėjas (kai preliminarioji sutartis sudaroma su vienu tiekėju arba su keliais tiekėjais, nenumatant atnaujinto varžymosi) ar visi tiekėjai (kai preliminarioji sutartis sudaroma su keliais tiekėjais, numatant atnaujintą varžymąsi) pasiūlo nekonkurencingus ir rinkos neatitinkančius prekių, paslaugų ar darbų įkainius, ir šias prekes, paslaugas ar darbus įsigyti vykdant naują pirkimą.

61. Preliminariojoje sutartyje turi būti aiškiai apibrėžtos preliminariosios sutarties vykdymo sąlygos, nurodytos objektyvios taisyklės ir kriterijai, užtikrinantys tiekėjų, kurie yra preliminariosios sutarties šalys, lygiateisiškumą. Turi būti nurodyta, kada ir kokiomis sąlygomis Bendrovė vykdys atnaujintą varžymąsi, o kada atnaujintas varžymasis nebus daromas.

62. Atnaujintas varžymasis gali būti nevykdomas, kai:

62.1. preliminarioji sutartis sudaroma su vienu tiekėju;

62.2. preliminarioji sutartis sudaroma su keliais tiekėjais, tačiau Bendrovė aiškiai apibrėžia tvarką, pagal kurią bus nustatoma, kuris preliminariąją sutartį sudaręs tiekėjas tieks prekes ir kokiomis sąlygomis jis tai atliks, pavyzdžiui:

1) kad Bendrovė prekes, paslaugas ir darbus iš tiekėjų įsigis paeiliui (pirma sutartis bus sudaroma su pirmuoju tiekėju, esančiu eilėje, antra – su antruoju ir t.t.)

2) kad Bendrovė visada prekes, paslaugas ar darbus įsigis iš pirmojo tiekėjo, esančio eilėje, o jam neturint prekės, negalint suteikti paslaugos, atlikti darbų – įsigis iš antrojo ir t.t.

3) kad Bendrovė prekes, paslaugas ir darbus iš tiekėjų įsigis paeiliui, tačiau, jeigu bus ypatinga skuba – iš pirmojo tiekėjo, esančio eilėje;

4) Bendrovė pirkimo dokumentuose gali nustatyti ir kitokią prekių, paslaugų ar darbų įsigijimo tvarką.

63. Jeigu preliminariojoje sutartyje bus numatyta, kad pagrindinė sutartis bus sudaryta atnaujinat tiekėjų varžymąsi, tai joje turi būti aiškiai aprašyta dėl kurių preliminariosios sutarties sąlygų jis bus vykdomas, taip pat aprašyta atnaujinto varžymosi vykdymo tvarka.

64. Bendrovė preliminariąją sutartį gali sudaryti su vienu arba su keliais tiekėjais. Kai preliminarioji sutartis sudaroma su keliais tiekėjais, jų turi būti ne mažiau kaip trys, jeigu yra trys ir daugiau nustatytus reikalavimus tiekėjams, jeigu tokie taikomi (žiūrėti 27.5 p.), atitinkančių ir/ar priimtinus pasiūlymus pateikusių tiekėjų. Tais atvejais kai nėra galimybės preliminariosios sutarties sudaryti su trimis tiekėjais, preliminarioji sutartis sudaroma su mažesniu tiekėjų skaičiumi, kurie atitiko nustatytus reikalavimus tiekėjams, jeigu tokie taikomi (žiūrėti 27.5 p.), atitinkančių ir/ar pateikė priimtinus pasiūlymus.

65. Pasirašant pagrindinę sutartį, vykdant apklausą dėl papildomų prekių, paslaugų ar darbų, vykdant atnaujintą tiekėjų varžymąsi ir pan. Bendrovės ir tiekėjo bendravimas bei keitimasis informacija gali vykti žodžiu (kai numatomos sudaryti pagrindinės sutarties vertė mažesnė kaip 3000 Eur (be PVM)) elektroniniu paštu, paštu, faksu, CVP IS ar kitomis priemonėmis. Konkretų bendravimo ir keitimosi informacija būdą pasirenka Bendrovė ir nurodo preliminariojoje sutartyje. Jeigu bendravimas bei keitimasis informacija vykdomas žodžiu, tai pirkimo vykdytojas ar Bendrovės vadovo paskirtas atsakingas asmuo, privalo užpildyti tiekėjų apklausos pažymą.

66. Pagrindinė pirkimo sutartis sudaroma tik su tais tiekėjais, su kuriais buvo sudaryta preliminarioji sutartis.

67. Pagrindinė sutartis sudaroma raštu, išskyrus atveju, kai pagrindinės sutarties vertė yra mažesnė kaip 3000 Eur (be PVM). Tokia sutartis gali būti sudaroma žodžiu.

VI. BAIGIAMOSIOS NUOSTATOS

68. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos Įstatymo VII skyriaus nuostatomis.

69. Pasikeitus šiame Apraše minimiems teisės aktams, taikomos aktualios tų teisės aktų nuostatos. Aprašu vadovaujamasi tiek, kiek jis neprieštarauja imperatyvioms teisės aktų nuostatoms.

PRIEDAS:

1. Tiekėjų apklausos pažyma.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. AB „Klaipėdos vanduo“ mažos vertės pirkimų tvarkos aprašo priedas Nr. 1

**TIEKĖJŲ APKLAUSOS PAŽYMA**

**\_\_\_\_\_\_\_\_\_\_\_\_\_\_\_**

data

|  |  |  |
| --- | --- | --- |
| **Pirkimo objekto pavadinimas** |  | |
| **Trumpas pirkinio (pirkimo objekto) aprašymas:** |  | |
| **Pirkimo objekto kodas pagal BVPŽ** | | **Pirkimo plano eilutės Nr.** |
| **Pirkimų tiekėjų apklausos būdu atliko pirkimo vykdytojas *(pareigos, vardas, pavardė)*** | |  |
| **Tiekėjo apklausos būdas (žodžiu, raštu):** | |  |

**Apklausti tiekėjai:**

|  |  |  |
| --- | --- | --- |
| **Eilės**  **Nr.** | **Tiekėjo pavadinimas** | **Adresas, telefonas, ar kita** |
| **1.** |  |  |
| **2.** |  |  |
| **3.** |  |  |

**Tiekėjų siūlymai:**

|  |  |  |  |  |  |
| --- | --- | --- | --- | --- | --- |
| **Eilės**  **Nr.** | **Tiekėjo pavadinimas** | **Atitikimas apklausos reikalavimams**  ***(taip, ne)*** | **Būsimos pirkimo sutarties sąlygos** | | |
| **Pasiūlymo kaina eurais su (be) PVM** | **Apmokėjimo terminas** | **Kitos sąlygos** |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |
| Sprendimo pasirinkti tiekėją laimėtoju motyvai, kitos su apklausa susijusios aplinkybės.  Jeigu vykdomas tiekėjų atnaujintas varžymasis pagal sudarytą preliminariąją sutartį, tai reikia trumpai nurodyti sudarytoje preliminariojoje sutartyje nustatytas atnaujinto tiekėjų varžymosi sąlygas ir tvarką. Taip pat nurodyti atnaujinto varžymosi rezultatus ir tokio sprendimo priėmimo motyvus. | | | | | |

Pirkimo vykdytojas : (parašas) (Pareigos, vardas, pavardė)

SPRENDIMĄ TVIRTINU: (parašas, data) (Pareigos, vardas pavardė)